Miren Berasategi Zeberio

Miren Berasategi Zeberio (Donostia, Gipuzkoa, 1982ko irailaren 16a) Giza Zientziak eta Komunikazioan lizentziatua da eta Komunikazioan doktorea. Deustuko Unibertsitatean ikertzailea da eta irakaslea Komunikazioko Graduan. UEUko Talde Eragileko kidea ere bada. Baita Hezkuntzan Librezale elkartekoa ere.

 Ibilbide akademiko eta profesionala 
Komunikazioan lizentziatu zen Deustuko Unibertsitatean 2004an. Informazioa eta Ezagutzaren Gizartean Masterra egin zuen gero (UOC, 2008). Tarte horretan, hedabide bateko web analitikaren arduradun izan zen (2009) eta estatistikan bi unibertsitateko aditu-titulu osatu zituen UNEDen, 2010ean eta 2011n. Bazkide batekin batera lineako presentziaren kudeaketarako kooperatiba bat ere sortu zuen eta bertan aritu zen 2012ra arte. Gaur egun Komunikazioko Graduan irakaslea da Deustuko Unibertsitatean. 

 Ikerketa 
Komunikazioan doktorea da 2020tik (Deustuko Unibertsitatea). Komunikazioaren alderdi kuantitatiboaren eta honen irakaskuntzaren inguruko ikerketa egiten du.

Tesiaren muina azaldu zuen, labur eta euskaraz, 2020ko Txiotesia lehiaketan parte hartu zuenean Datuen kazetaritzaren lanketa Komunikazioko graduetan: proposamen bat antsietate matematikoaren eta honek errendimenduan duen eraginaren ikuspegitik lanarekin. 
erdian|thumb|500x500px|Miren Berasategiren sei txioak 2020ko Txiotesia lehiaketan
2022ko Txiotesia lehiaketan epaimahaiko kide izateko eskatu zioten. 

Ikergazte kongresuan ere parte hartu du geroago, 2023an Komunikazioko graduko euskal ikasleen matematika-antsietatea neurtzeko RMARS galdetegiaren euskarazko bertsioaren garapena lanarekin, eta 2025ean Batzorde Zientifikoko kide moduan.  

 UEUkidea 
UEUko bazkidea izateaz gain, 2025etik Talde Eragileko kidea da . 

 Erreferentziak 

 Kanpo estekak 

 Miren Berasategi: "Kazetaritzari eskatu behar geniokeena da behatzea, besteren artean, horrelako tresnek dituzten mugak"
 Miren Berasategi Zeberio. Artizarra sare sozial profesionalean.

Kategoria:Euskal Herriko ikertzaileak
Kategoria:Donostiarrak
Kategoria:Emakume ikertzaileak
Kategoria:Deustuko Unibertsitateko ikasleak
Kategoria:Deustuko Unibertsitateko irakasleak